Diari Oficial de la Generalitat Valenciana


Sumari del DOGV 5383, del 08-11-2006 (2006/12199)

Concurs del procediment per a la gestió indirecta del programa d'actuació integrada corresponent a la UE número 5 del PGOU de Vinalesa.
---------------------------------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/12659


Data del document
:   27-10-2006

Organisme emissor
:   Ajuntament de Vinalesa

Tipus de document
:   Concurs

Descriptors 

:   * Vinalesa
    * licitació
    * contracte d'obres
    * indústria de la construcció
    * assessorament i peritatge

Concurs del procediment per a la gestió indirecta del programa d'actuació integrada corresponent a la UE número 5 del PGOU de Vinalesa. [2006/A12808]  
El Ple de l'Ajuntament de Vinalesa, en la sessió del dia 27 de juliol de l'any 2006, va adoptar un acord que té la part dispositiva com es diu tot seguit:  
«Primer. Iniciar el procediment per a la gestió indirecta del programa d'actuació integrada corresponent a la unitat d'execució de sòl urbà UE 5 del Pla General de Vinalesa.   
Segon. Aprovar les bases particulars reguladores del concurs del procediment per a la gestió indirecta del programa d'actuació integrada corresponent a la unitat d'execució de sòl urbà UE 5 del Pla General de Vinalesa.   
Tercer. Ordenar, de conformitat amb l'article 132 LUV, la publicació de l'anunci de concurs del procediment per a la gestió indirecta del programa d'actuació integrada corresponent a la unitat d'execució de sòl urbà UE 5, del Pla General de Vinalesa, que s'inserirà al tauler d'anuncis de l'Ajuntament de Vinalesa, en el Diari Oficial de la Unió Europea i en el Diari Oficial de la Generalitat.   
L'anunci de concurs no podrà inserir-se en el Diari Oficial de la Generalitat abans de la data en què s'envie a la Comissió Europea per a la seua publicació en el Diari Oficial de la Unió Europea.   
A. Entitat adjudicatària del programa:   
Ajuntament de Vinalesa.   
Carrer la Fàbrica núm. 1.   
Vinalesa (València) CP 46039.  
Telèfon: 68 255 94 98  
Fax: 181226768  
E-mail: vinalesa\_epp@ayq.és  
Pàgina web: www.vinalesa.es   
B. Bases generals: ordenança municipal de l'Ajuntament de Vinalesa reguladora de les bases generals municipals per a l'adjudicació de programes, i reguladora de totes aquelles qüestions jurídiques, econòmiques i administratives que afecten, tant el procediment d'adjudicació com el desenvolupament i execució dels programes d'actuació integrada per mitjà de gestió indirecta, publicada en el Butlletí Oficial de la Província de València el dia 18 d'abril de l'any 2006 (BOP núm. 91).   
Bases particulars: les bases particulars reguladores del concurs del procediment per a la gestió indirecta del programa d'actuació integrada corresponent a la unitat d'execució número 5 del Pla General de Vinalesa van ser aprovades per l'Acord plenari de data 27 de juliol de l'any 2006, i es transcriuen literalment amb el contingut següent:   
Bases particulars, reguladores de la gestió del programa d'actuació integrada de la UE 5 del Pla General de Vinalesa  
1. Indicació de l'ordenació urbanística vigent en l'àmbit de l'actuació integrada.   
La unitat d'execució 5 està delimitada en el Pla General de Vinalesa, amb ordenació detallada.  
El vigent Pla General va ser aprovat definitivament per l'Acord de la Comissió Territorial d'Urbanisme de València el 20 de desembre del 2004 i va ser publicat en el Diari Oficial de la Generalitat el 27 d'octubre del 2005.  
2. Memòria de necessitats i objectius que cal satisfer amb el programa d'actuació integrada, d'acord amb el que disposa l'article 54.  
2.1 Objectius.   
a) Gestionar la transformació jurídica de les finques afectades pel programa.  
b) Urbanitzar completament la unitat d'execució 5, que constitueix l'objecte del programa, i realitzar les obres públiques addicionals necessàries per a complir el que disposen els apartats següents, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i serveis públics existents.  
d) Suplementar les infraestructures i espais públics o reserves dotacionals en tot el que calga per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament.  
e) Obtenir els sòls dotacionals públics de l'àmbit de l'actuació, o adscrits a esta, a favor de l'administració gratuïtament.  
f) Obtenir l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta, sense perjudici de l'obligació legal de suportar les càrregues d'urbanització corresponents a la cessió.  
g) Ordenar el repartiment equitatiu de les càrregues i beneficis de l'actuació entre els afectats.  
h) Establir terminis per a edificar els solars resultants de l'actuació urbanitzadora.  
3. Fitxa de gestió i directrius d'evolució urbana i ocupació del territori establides en el Pla General.  
Unitat d'execució 5   
Classe de sòl Urbà   
Superfície total 4.168,24 m²   
Zona verda 0% 0 m²   
Vials 41,68% 1.699,24 m²   
Sòl edificable   
CA 2.469,00 m²   
Total sòl residencial 59,23% 2.469,00 m²   
m² sostre residencial   
CA 7.407,00 m²   
Total sostre residencial 7.407,00 m²   
Total habitatges 95 ha./ha 40 ha.   
Edificabilitat total 7.407,00 m²   
Aprofitament objectiu 1,78 m²/m²   
Unitat d'execució 5   
Condicions objectives   
La major part de sòl de la unitat completa les illes consolidades, connectant tots els carrers inclosos a la unitat amb els ja existents, dotades amb tots els serveis urbans. La unitat és autònoma i la seua execució no està condicionada per altres unitats.  
4. Criteris i objectius urbanístics i territorials de les propostes de planejament que han de formular, si pertoca, els concursants, amb la fixació de les directrius i estratègies que haurà d'observar l'ordenació que proposen.  
Hi ha ordenació detallada en el Pla General.  
5. Descripció dels objectius d'edificació privada que han de complir-se en l'àmbit de l'actuació, amb especial referència a aquelles construccions privades que revisten un especial interés social per tractar-se d'habitatges subjectes a algun règim de protecció pública o per tractar-se de construccions o instal·lacions d'interés terciari o industrial.   
Les proposicions juridicoeconòmiques hauran d'expressar els diferents percentatges d'habitatges sotmesos a les ajudes incloses en el Pla d'Habitatge 2005-2008, per a afavorir l'accés dels ciutadans a l'habitatge.   
6. Prescripcions tècniques que, amb caràcter mínim, hauran de respectar-se en la redacció dels documents d'ordenació i gestió exigibles.  
Les d'un projecte de reparcel·lació d'acord amb la Llei Urbanística Valenciana i els reglaments de planejament i gestió vigents.  
7. Prescripcions tècniques que, amb caràcter mínim, hauran de respectar-se en la redacció del projecte de les obres d'urbanització, de conformitat amb el que estableix l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
El projecte d'urbanització que forma part de l'alternativa tècnica, amb característiques semblants als executats recentment a la població.  
El vial haurà de tenir la secció adequada a la seua condició de via de circumval·lació.   
Este projecte haurà de completar-se amb l'estudi de seguretat i salut i l'estudi geotècnic.  
Caldrà tenir en compte el que estableix l'article 52 del Text Refós de la Llei de Contractes de les Administracions Públiques.  
Haurà de completar-se el tram de col·lector d'aigües pluvials, parcialment executat fins a la rotonda d'accés a la població al carrer Doctor Molla.  
8. Estimació dels terminis de desenvolupament i execució del programa d'actuació integrada.   
El termini màxim per a finalitzar l'execució de les obres d'urbanització serà de sis mesos. Els aspirants a obtenir la condició d'urbanitzador podran oferir en la proposició juridicoeconòmica un termini inferior a l'assenyalat anteriorment.   
9. Model de proposició que hauran de presentar els interessats.   
(Nom i cognoms) ..., major d'edat, veí d ..., amb domicili a ..., amb DNI/NIF núm., expedit amb data ..., en nom propi (o en representació d ..., conforme acredite amb poder validat), assabentat de l'anunci de concurs per a l'adjudicació del programa d'actuació integrada corresponent a la unitat d'execució número 5 del Pla General de Vinalesa, manifeste:   
A. Que, assabentat de l'anunci de concurs publicat per l'Ajuntament de Vinalesa en el Diari Oficial de la Generalitat de data ... (DOGV núm. ...), per a l'adjudicació del programa d'actuació integrada corresponent a la unitat d'execució número 5 del Pla General de Vinalesa.  
B. Que considere conformes i accepte íntegrament i sense cap excepció les bases generals municipals de l'Ajuntament de Vinalesa per a l'adjudicació de programes, així com les bases particulars aprovades per l'Ajuntament de Vinalesa reguladores del programa d'actuació integrada corresponent a la unitat d'execució número 5 del Pla General de Vinalesa, i totes les obligacions que es deriven com a concursant i com a adjudicatari en el cas que ho fóra.   
C. Declare sota la meua responsabilitat que tinc capacitat d'obrar i que no estic inclòs en cap de les causes que impedeixen contractar amb l'administració establides en l'article 20 del TRLCAP, així com que no formen part dels òrgans de govern o administració de l'empresa cap de les persones a què es refereixen les disposicions vigents sobre incompatibilitats dels alts càrrecs.   
Als efectes esmentats em compromet a executar les obres objecte d'este concurs amb subjecció als requisits i condicions establits per l'Ajuntament de Vinalesa i adjunte la documentació següent:  
1. Alternativa tècnica (article 126 LUV).   
2. Proposició juridicoeconòmica (article 127 LUV).   
Vinalesa, ... d ... de 2006.   
10. Documentació que ha de presentar cada licitador junt amb la proposició, especificant amb claredat aquella documentació que serà susceptible de valoració per a l'adjudicació del programa, i distingint-la de la resta.  
Primer. Sobre A (documentació susceptible de valoració per a l'adjudicació del programa): proposicions dels interessats per a participar en el concurs del programa d'actuació integrada on s'inclourà l'alternativa tècnica i la proposició juridicoeconòmica en els termes indicats pels articles 126 i 127 LUV.   
Segon. Sobre B, que inclourà els documents assenyalats en els apartats a), b), c), d), e) i f) de l'article 133.1 LUV.   
11. Termini i lloc per a la presentació de les proposicions.   
Les proposicions s'hauran de presentaran al Registre de Licitacions (Secretaria General) en mà, de les 09.00 a les 14.00 hores, en un termini de tres mesos a partir de la data d'enviament de l'anunci de concurs al Diari Oficial de la Unió Europea.   
També podran presentar-se proposicions per correu, i en este cas l'interessat haurà d'acreditar, amb el resguard corresponent, la data d'imposició de l'enviament a l'oficina de Correus i anunciar el mateix dia a l'òrgan de contractació, per fax, telefax, o telegrama, la remissió de la proposició. Sense complir estos requisits no s'admetrà la proposició en el cas es reba fora del termini fixat en l'anunci de licitació.   
No obstant això, una vegada hagen transcorregut 10 dies des de l'acabament del termini de presentació, no s'admetrà cap proposició enviada per correu.   
El Registre de Licitacions acreditarà la recepció del referit telegrama amb indicacions del dia de la seua expedició i recepció en el llibre de registre corresponent.  
12. Documentació acreditativa del compliment dels criteris de solvència econòmica i financera, tècnica i professional exigibles als concursants.   
Els concursants, per a acreditar el compliment dels criteris de solvència econòmica i financera, tècnica i professional, hauran de presentar la documentació assenyalada en els articles 122 i 123 LUV.   
13. Criteris objectius d'adjudicació del programa d'actuació integrada, especificats per ordre decreixent d'importància, inclosa la seua ponderació.  
Alternativa tècnica Total: de 0 a 45 punts  
1. Compliment dels criteris i objectius urbanístics i territorials assenyalats en les bases, com la qualitat tècnica de l'ordenació proposada.  
Valoració: (50%) de 0 a 22,5 punts  
2. La resolució adequada de la integració de l'actuació al seu entorn, la millor estructuració de dotacions públiques i d'espais lliures  
Valoració: (20%) de 0 a 9 punts.  
3. Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador  
Valoració: (15%) de 0 a 6,75 punts  
4. La qualitat tècnica de les resolucions proposades per a la urbanització.  
Valoració: (5%) de 0 a 2,25 punts.   
5. Inversió en programes de restauració paisatgística o d'imatge urbana dins de l'àmbit del programa, com a objectius complementaris seus, d'acord amb les directrius establides en els articles 30 a 35 de la Llei 4/200, de 30 de juny, de la Generalitat, d'Ordenació del Territori i Protecció del Paisatge.  
Valoració: (5%) de 0 a 2,25 punts.   
6. Termini d'execució del programa d'actuació integrada, compromís d'edificació simultània a la urbanització dels solars resultants de l'actuació per damunt d'un mínim legalment exigible, compromisos addicionals assumits voluntàriament i a càrrec seu per l'urbanitzador i mitjans per al control de la qualitat de cada una de les prestacions que constitueixen l'objecte del programa.   
Valoració: (5%) de 0 a 2,25 punts.   
Proposició juridicoeconòmica. Total: de 0 a 55 punts  
1. Coeficient de canvi a l'efecte de pagament en terrenys especificat en l'article 127.2.f de la LUV  
Menor proporció de solars o aprofitaments que hagen de ser posats a disposició de la urbanització per mitjà de reparcel·lació forçosa com a retribució a compte de tercers amb els qui no tinga contracte suficient, i major proporció de terrenys propis o d'associats que hagen de quedar afectes amb una garantia real inscrita en el Registre de la Propietat al compliment de les obligacions especials d'edificació derivades de l'aprovació del programa.  
Valoració: (60%) de 0 a 33 punts.   
2. Import de les càrregues d'urbanització, expressat en euros per metre quadrat d'edificabilitat.  
Valoració: (30%) de 0 a 16,5 punts.   
3. Compromisos financers per a l'execució de les obligacions complementàries assumides voluntàriament i a càrrec seu per l'urbanitzador.  
Valoració: (10%) de 0 a 5,5 punts  
C. Les proposicions dels interessats, ajustades al model establit en l'apartat 9 de les bases particulars del programa, es presentaran al lloc i termini indicats en l'apartat 11 de les bases particulars del programa, en idioma espanyol o valencià.   
D. Els concursants, per a acreditar el compliment dels criteris de solvència econòmica i financera, tècnica i professional, hauran de presentar la documentació assenyalada en els articles 122 i 123 de la Llei 16/2005, de 30 de desembre, de la Generalitat, Urbanística Valenciana (en avant LUV).   
E. Els concursants hauran de presentar la següent documentació   
Primer. Sobre A (documentació susceptible de valoració per a l'adjudicació del programa): proposicions dels interessats per a participar en el concurs del programa d'actuació integrada on s'inclourà l'alternativa tècnica i la proposició juridicoeconòmica en els termes indicats pels articles 126 i 127 LUV.   
Segon. Sobre B, que inclourà els documents assenyalats en els apartats a), b), c), d), e) i f) de l'article 133.1 LUV.   
Es fa constar expressament que els concursants tenen l'obligació de sotmetre la documentació a què fa referència l'article 134 LUV a informació pública pel termini d'un mes, en la forma i amb els requisits assenyalats en el precepte esmentat.   
F. Els criteris d'adjudicació del programa d'actuació integrada, especificats per ordre decreixent d'importància, incloent-ne la ponderació, són els establits en l'apartat 13 de les bases particulars programa.   
G. L'estimació aproximada de les càrregues d'urbanització del programa d'actuació integrada, realitzada amb caràcter previ per l'Ajuntament de Vinalesa, és d'un total de 472.388,00 euros (IVA inclòs).   
Per tot això, els concursants hauran de presentar una garantia provisional de 9.447,76 euros, equivalent al 2% de l'estimació aproximada de les càrregues d'urbanització del programa d'actuació integrada, realitzada amb caràcter previ per l'Ajuntament de Vinalesa.   
H. El programa d'actuació integrada corresponent a la unitat d'execució número 5 del Pla General de Vinalesa assegurarà el compliment de les seues previsions mitjançant una garantia financera o real prestada i mantinguda per l'urbanitzador, per un valor mínim del 10 per cent del valor de les càrregues d'urbanització.   
Esta garantia tindrà el caràcter de definitiva, regint-se la seua forma de constitució i efectes pel que estableix el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.   
I. Es fa constar que amb data 26 d'octubre del 2006 s'ha enviat l'anunci de concurs al Diari Oficial de la Unió Europea.  
Vinalesa, 27 d'octubre de 2006.. L'alcalde president: Julio Martínez Blat.